A4-0086/99

Ψήφισμα σχετικά με την ανακοίνωση της Επιτροπής όσον αφορά την ενεργειακή απόδοση στην Ευρωπαϊκή Κοινότητα - προς στρατηγική για ορθολογική χρήση της ενέργειας (COM(98)0246 - C4-0316/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0246 - C4-0316/98),

- έχοντας υπόψη το πρωτόκολλο της τρίτης Διάσκεψης-πλαίσιο των Ηνωμένων Εθνών για τις κλιματολογικές συνθήκες στο Κυότο στις 10 Δεκεμβρίου 1997, όπου η Ευρωπαϊκή Ένωση δεσμεύθηκε να μειώσει έως το έτος 2010 τις εκπομπές CO2 κατά 8% έναντι του επιπέδου του 1990,

- έχοντας υπόψη το ψήφισμά του της 19ης Φεβρουαρίου 1998 σχετικά με την περιβαλλοντική πολιτική και τη μεταβολή του κλίματος μετά τη διάσκεψη κορυφής του Κυότο ((ΕΕ C 80 της 16.3.1998, σελ. 227.)), καθώς και το ψήφισμά του της 9ης Φεβρουαρίου 1999 σχετικά με τα αποτελέσματα της Τέταρτης Διάσκεψης των Μερών της Σύμβασης-Πλαισίου των Ηνωμένων Εθνών για τις Κλιματικές Μεταβολές (UNFCCC) που διεξήχθη στο Μπουένος Άιρες από τις 2 έως τις 13 Νοεμβρίου 1998 ((Βλ. ΣΠτης ημερομηνίας αυτής, Μέρος ΙΙ, σημείο 21.)),

- έχοντας υπόψη τη γνωμοδότησή του της 12ης Νοεμβρίου 1996 σχετικά με την πρόταση οδηγίας του Συμβουλίου για την καθιέρωση τεχνικών ορθολογικού προγραμματισμού στον τομέα της διανομής και του ηλεκτρισμού ((ΕΕ C 362 της 2.12.1996, σελ. 65.)),

- έχοντας υπόψη τη γνωμοδότησή του της 11ης Μαρτίου 1999 σχετικά με πρόταση απόφασης του Συμβουλίου που εγκρίνει ένα πολυετές πρόγραμμα για την προώθηση της ενεργειακής απόδοσης (1998-2002) ((Βλ. ΣΠ της ημερομηνίας αυτής, Μέρος ΙΙ σημείο 11 β)),

- έχοντας υπόψη τη δράση «μια οικονομική και αποτελεσματική ενεργειακή απόδοση για μια ανταγωνιστκή Ευρώπη» του πέμπτου προγράμματος πλαισίου στον τομέα της έρευνας, της τεχνολογικής ανάπτυξης και της επίδειξης (1998-2002) ((ΕΕ L 26 της 1.2.1999, σελ. 1.)),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας (A4-0086/99),

Α. λαμβάνοντας υπόψη ότι η κάλυψη της όλο και αυξανόμενης παγκόσμιας ζήτησης σε ενέργεια από ορυκτές πηγές οδηγεί σε μια όλο και μεγαλύτερη απειλή για το κλίμα, ενώ η Ευρωπαϊκή Ένωση δεσμεύθηκε στο Κυότο το 1997 καθώς και στο Μπουένος Άϊρες το Νοέμβριο του 1998, να μειώσει σε όλη την επικράτειά της τις εκπομπές CO2 σε σχέση με τις εκπομπές του έτους 1990 κατά 8%[semigr ] ότι η εν λόγω συμφωνία θα καταστεί νομικά δεσμευτική μετά την επικύρωσή της,

Β. εκτιμώντας ότι η συμφωνία για μείωση των εκπομπών, την οποία συνήψε η ΕΕ στο Κυότο αποτελεί την ελάχιστη απαίτηση η τήρηση της οποίας πρέπει να εκληφθεί μόνον ως πρώτο βήμα προς την κατεύθυνση περαιτέρω μειώσεων στην ΕΕ,

Γ. λαμβάνοντας υπόψη το γεγονός ότι το ποσοστό της κατανάλωσης ενέργειας που καλύπτεται από εισαγωγές στην Ευρωπαϊκή Ένωση θα αυξηθεί έως το έτος 2020 από 50% σε περίπου 70%,

Δ. λαμβάνοντας υπόψη ότι η εξοικονόμηση ενέργειας αποτελεί την καθαρότερη και ασφαλέστερη πηγή ενέργειας,

Ε. λαμβάνοντας υπόψη ότι το επίπεδο εξοικονόμησης ενέργειας δεν ανταποκρίνεται πλέον στις σημερινές τεχνικές και οικονομικές δυνατότητες, και ότι τα περισσότερα κράτη μέλη δεν έχουν ακόμα καταφέρει να εκμεταλλευθούν επαρκώς το σχετικό δυναμικό,

ΣΤ. λαμβάνοντας υπόψη ότι για την επίτευξη του συγκεκριμένου στόχου απαιτείται η σύναψη άμεσης συμφωνίας για μια εμπεριστατωμένη στρατηγική σε ευρωπαϊκό, εθνικό και περιφερειακό επίπεδο, καθώς και μια γρήγορη και αποτελεσματική εφαρμογή της,

Ζ. λαμβάνοντας υπόψη ότι τα μέτρα για την εξοικονόμηση ενέργειας δημιουργούν θέσεις εργασίας κυρίως σε μικρές και μεσαίες επιχειρήσεις, εξασφαλίζουν νέες αγορές εξαγωγών στον τομέα των σύγχρονων τεχνολογιών, καθιστούν δυνατή την εξοικονόμηση σημαντικών δαπανών σε μακροοικονομικό επίπεδο για ορυκτά καύσιμα και βελτιώνουν συνεχώς το εμπορικό ισοζύγιο και την ανταγωνιστικότητα της Ένωσης,

Η. εκτιμώντας ότι η εξοικονόμηση ενέργειας δεν έχει μόνο οικονομικά πλεονεκτήματα, αλλά ότι απ' αυτήν απορρέουν θετικές συνέπειες για τους τομείς του περιβάλλοντος και της υγείας, οι οποίες θα πρέπει να παρουσιασθούν από την Επιτροπή σε ξεχωριστή ανακοίνωση,

Θ. λαμβάνοντας υπόψη ότι ο κάθε πολίτης μπορεί μέσω της κατάλληλης ενημέρωσης και ενθάρρυνσης να αναπτύξει σημαντικές δυνάμεις για την εξοικονόμηση ενέργειας, όπως επιδεικνύουν θετικές εμπειρίες σε ορισμένα κράτη μέλη,

Ι. λαμβάνοντας υπόψη ότι το Λευκό Βιβλίο της Επιτροπής «μια ενεργειακή πολιτική για την Ευρωπαϊκή Ένωση» (COM(95)0682) αποτελεί την κατάλληλη βάση για μια κοινοτική στρατηγική σε ό,τι αφορά την ενεργειακή απόδοση,

1. επιδοκιμάζει την ανακοίνωση της Επιτροπής και την καλεί να υποβάλει το συντομότερο δυνατό συγκεκριμένες προτάσεις για την εκπόνηση οδηγιών ή την τροποποίησή τους όπως προτείνεται στο παρόν έγγραφο[semigr ]

2. διαπιστώνει ότι η σημερινή ετήσια βελτίωση της ενεργειακής απόδοσης του 0,6% δεν επαρκεί διόλου για την υλοποίηση των στόχων του Κυότο, και θεωρεί συνεπώς ότι έως το έτος 2010 θα πρέπει να επιτευχθεί ετήσια βελτίωση της απόδοσης κατά περαιτέρω 2,5%[semigr ]

3. αναμένει τη δέσμευση των κρατών μελών σε κατάλληλους εθνικούς στόχους[semigr ]

4. καλεί τα κράτη μέλη να θεσπίσουν προσανατολισμούς αντίστοιχους με το είδος της ενέργειας και τον οικονομικό τομέα[semigr ]

5. καλεί την Επιτροπή να εξετάσει, το αργότερο από τα τέλη του 2001 και κάθε τρία χρόνια, την αποδοτικότητα των εθνικών σχεδίων για την εξοικονόμηση της ενέργειας προς επίτευξη του κοινοτικού στόχου και, εάν είναι απαραίτητο, να καθιερώσει αντίστοιχες περαιτέρω δραστηριότητες είτε με δική της πρωτοβουλία είτε με πρωτοβουλία των κρατών μελών (π.χ. στρατηγικές ενημέρωσης που απευθύνονται κυρίως στους νέους)[semigr ]

6. υποστηρίζει το σχέδιο της Επιτροπής για την εκπόνηση πρότασης οδηγίας σε ό,τι αφορά τα πρότυπα της ενεργειακής απόδοσης στον τομέα της ανάθεσης έργων[semigr ]

7. επιδοκιμάζει το γεγονός ότι η Επιτροπή θεωρεί ανεπαρκή την οδηγία 93/76/ΕΟΚ για τον περιορισμό των εκπομπών CO2 μέσω της αύξησης της ενεργειακής αποτελεσματικότητας (SAVE) ((ΕΕ L 237 της 22.9.1993, σελ. 28)) στη σημερινή της διατύπωση, και την καλεί να παρακολουθεί στενότερα στο μέλλον τις παραβιάσεις των διατάξεων της εν λόγω οδηγίας[semigr ]

8. αναγνωρίζει τις δυνατότητες που προσφέρει ο συνδυασμός ενέργειας-θερμότητας και καλεί συνεπώς την Επιτροπή, στο πλαίσιο της ελευθέρωσης των αγορών ενέργειας, να φροντίσει για την ίση χρησιμοποίηση των νέων αυτών τεχνολογιών σε σχέση με τις παραδοσιακές μεθόδους παραγωγής ενέργειας, ώστε να επιτευχθεί ο στόχος της κάλυψης του 18% των ενεργειακών αναγκών από το συνδυασμό ενέργειας-θερμότητας, όπως αναφέρεται στην ανακοίνωσή της στο Συμβούλιο, το Κοινοβούλιο, την Οικονομική και Κοινωνική Επιτροπή και την Επιτροπή Περιφερειών - μια κοινοτική στρατηγική για την προώθηση της συνδιασμένης παραγωγής θερμότητας και ηλεκτρισμού και την εξάλειψη των εμποδίων στην υλοποίησή της (COM(97)0514)[semigr ]

9. επιδοκιμάζει το γεγονός ότι η Επιτροπή προτίθεται να αναπτύξει κατευθυντήριες γραμμές για την αναδόμηση υφιστάμενων κτιρίων με στόχο την αύξηση της ενεργειακής απόδοσης, υπό το φως του ότι το 40% της ενέργειας που καταναλώνεται στην επικράτεια της Ευρωπαϊκής Ένωσης απορροφάται ατον τομέα των κτιρίων[semigr ]

10. καλεί την Επιτροπή να υποβάλει εκ νέου συγκεκριμένες προτάσεις για τη φορολόγηση της ενέργειας σε κοινοτικό επίπεδο, στις οποίες να λαμβάνεται υπόψη η εσωτερικοποίηση του εξωτερικού κόστους για την κατανάλωση ενέργειας[semigr ]

11. καλεί την Επιτροπή να δώσει ιδιαίτερη σημασία στην πτυχή της ενεργειακής απόδοσης επίσης στον τομέα της χωροταξίας και των μεταφορών (για παράδειγμα μέσω προσομοίωσης των συστημάτων μεταφορών στις αστικές περιοχές και βελτιστοποίησης της αλυσίδας μεταφορών μέσω διαφόρων φορέων)[semigr ]

12. καλεί την Επιτροπή να εξετάσει ως προτεραιότητα στα πλαίσια της μελλοντικής διαδικασίας του προϋπολογισμού, την προώθηση της ενεργειακής απόδοσης και να προβλέψει ήδη κατά την κατάρτιση του προσχεδίου προϋπολογισμού αντίστοιχες πιστώσεις στο ύψος εκείνων που προτείνονται αρχικά για το πρόγραμμα SAVE II με στόχο την εφαρμογή της κοινοτικής στρατηγικής στο συγκεκριμένο τομέα[semigr ]

13. ζητεί, στο πλαίσιο των διαπραγματεύσεων για την Ατζέντα 2000, να διασφαλισθεί ότι οι κανονισμοί που αφορούν τα γεωργικά και διαρθρωτικά ταμεία αλλά και το Ταμείο Συνοχής θα συμπληρωθούν με οδηγίες οι οποίες θα προβλέπουν την αύξηση της ενεργειακής απόδοσης[semigr ]

14. αναμένει από την Επιτροπή να ενθαρρύνει εθνικές εκστρατείες ενημέρωσης με στόχο την ευρεία πληροφόρηση των καταναλωτών σχετικά με το οικολογικό και οικονομικό όφελος της ενεργειακής απόδοσης, την εμπεριστατωμένη ενημέρωση των επαγγελματικών ομάδων καθώς και τη λεπτομερή σήμανση όλων των ηλεκτρικών συσκευών και μηχανών[semigr ]

15. ζητεί από την Επιτροπή να υποβάλει προτάσεις για την ανακατανομή της ενέργειας από φορείς εντατικής ενεργειακής χρησιμοποίησης σε φορείς ενεργειακής απόδοσης και να υποστηρίξει ανάλογα πρότυπα σχέδια.

16. καλεί την Ευρωπαϊκή Τράπεζα Επενδύσεων να χρηματοδοτήσει όλο και περισσότερα σχέδια για την ορθολογική χρησιμοποίηση της ενέργειας και να αναπτύξει με τον τρόπο αυτό καινοτόμα πρότυπα χρηματοδότησης λαμβάνοντας ιδιαίτερα υπόψη τις μικρές και μεσαίες επιχειρήσεις και την προώθησή τους, ιδιαίτερα στον τομέα των επιχειρήσεων που προσφέρουν υπηρεσίες ενέργειας (ESCO)[semigr ]

17. καλεί την Επιτροπή να αναπτύξει πρόγραμμα για την προώθηση του ESCO στο πλαίσιο της ελευθέρωσης των αγορών ενέργειας, ιδιαίτερα ενόψει της θεμιτής μεταχείρισης των καθαρών παραγωγών ενέργειας, για παράδειγμα κατά τη χορήγηση δανείων από τρίτους[semigr ]

18. προτείνει σε όλα τα κοινοτικά όργανα να εκπονήσουν κατευθυντήριες γραμμές σε ό,τι αφορά την ανάθεση έργων στον τομέα της συντήρησης αλλά και της κατασκευής νέων κτιρίων, οι οποίες θα ανταποκρίνονται στις νέες δυνατότητες της εξοικονόμησης ενέργειας (για παράδειγμα προγραμματισμός ελάχιστων δαπανών λαμβάνοντας υπόψη το εξωτερικό κόστος) όπως συνεστήθη ήδη στο προαναφερθέν ψήφισμά του της 12ης Νοεμβρίου 1996[semigr ]

19. υπενθυμίζει στην Επιτροπή να υποβάλει το συντομότερο δυνατό ανακοίνωση για τον περιορισμό των απωλειών «stand-by»[semigr ]

20. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.